Ebɛnadze Ntsi Na Hom Mmfrɛ Bea A Hom Hyia Mu No Asɔr?
Wɔ Bible no mu no, Greek kasafua a wɔtaa kyerɛ ase “asɔr” no kyerɛ nyimpakuw bi a wɔrosom, na nnyɛ dan no a wɔrosom wɔ mu no.
Hwɛ dɛm nhwɛdo yi: Aber a ɔsomafo Paul kyerɛɛw krataa kɛmaa Christianfo a nna wɔwɔ Rome no, ɔdze nkyia kɛmaa awarfo bi a wɔfrɛ hɔn Aquila nye Priscilla, na ɔdze kãa ho dɛ: “hom nkyia asɔr a ɔwɔ hɔn fie no so.” (Romefo 16:5) Nna nnyɛ dan no na Paul pɛ dɛ wokyia no ma no. Mbom no, nna ɔdze ne nkyia no rekɛma nkorɔfo
Ntsi dɛ nkyɛ yɛbɛfrɛ bea a yehyia mu no asɔr no, yɛdze asɛmfua “Ahendzi Asa” dzi dwuma.
Ebɛnadze ntsi na yɛfrɛ nhyiamu bea no “Jehovah Adasefo Ahendzi Asa”?
Asɛmfua yi fata osian siantsir ahorow pii ntsi:
Dan no yɛ asa, anaa nhyiamu bea.
Yehyia mu som Jehovah, Nyankopɔn a Bible no kã no ho asɛm no, na yedzi no ho dase.
—Ndwom 83:18; Isaiah 43:12.
Yɛsan so hyia mu sũa Nyankopɔn n’Ahendzi anaa n’Ahenman a nna Jesus taa kã ho asɛm no ho adze.
—Matthew 6:9, 10; 24:14; Luke 4:43.
Yɛto nsa frɛ wo dɛ woarankasa kɔ Ahendzi Asa a ɔbɛn wo no mu, na hu mbrɛ Jehovah Adasefo yɛ hɔn nhyiamu ahorow no.
^ nky. 3 Nsɛm afofor a ɔtsetse dɛmara so pue wɔ 1 Corinthfo 16:19; Colossaefo 4:15; nye Philemon 2.
Sũa Pii
NHYIAMU AHOROW
Ebɛnadze Na Ɔkɔ Do Wɔ Hɛn Ahendzi Asa Do?
Woara ankasa bɔ mbɔdzen bra na bɔhwɛ dza ɔkɔ do wɔ hɔ.
twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn zho_Hans twi_Latn twi_Latn twi_Latn twi_Latn ewe_Latn twi_Latn